51°31′N 12°23′O﻿ / ﻿51.517°N 12.383°O﻿ / 51.517; 12.383
27 Junie 1293
240,32 vk km
-0,8 / 18 °C
Wittenberg, sedert 1938 amptelik Lutherstadt Wittenberg, is die administratiewe setel van die gelyknamige distrik in die oostelike deel van die Duitse deelstaat Sakse-Anhalt. Wittenberg is aan die Elberivier geleë tussen Dessau-Roßlau in die weste, die Fläming in die noorde, die Dübener Heide in die suide en die Elbe-Elster-streek in die ooste, rofweg 100 kilometer suid-wes van Berlyn en sowat 70 kilometer noord-oos van Leipzig.
Wittenberg het in die 16de eeu danksy sy politieke en kultuurhistoriese invloed en sy kunslewe 'n belangrike rol in die geskiedenis van Duitsland gespeel. 'n Aantal beduidende geboue, wat met die Protestantse Hervorming in die 16de eeu en die kerkhervormers Martin Luther en Philipp Melanchthon asook die kunstenaar Lucas Cranach vereenselwig word, is in die ou stad van Wittenberg geleë en lok besoekers van dwarsoor die wêreld. Die Lutherhuis, die Melanchthonhuis, die stads- en slotkerk maak as Luthermonumente sedert 1996 deel uit van die UNESCO-wêrelderfenis.
Wittenberg was die hoofstad van die historiese Kurkreis-streek en die administratiewe setel van die hertoë en keurvorste van Sakse-Wittenberg. Met die nywerheidsomwenteling het Wittenberg tot 'n sentrum van die chemiese bedryf en 'n spoorwegknooppunt langs die treinroetes tussen Berlyn en Leipzig en tussen Maagdenburg en Dresden ontwikkel.
Wikimedia Commons het meer media in die kategorie Wittenberg.
Ontsluit van "https://af.wikipedia.org/w/index.php?title=Wittenberg&oldid=1298166"	Kategorieë: Nedersettings in Sakse-AnhaltWêrelderfenisgebiede in Duitsland	Navigasie-keuseskerm
العربيةAzərbaycancaБашҡортсаБеларускаяБеларуская (тарашкевіца)‎БългарскиBosanskiCatalàНохчийнCebuanoČeštinaDanskDeutschΕλληνικάEnglishEsperantoEspañolEestiEuskaraفارسیSuomiFrançaisFryskGàidhligעבריתHrvatskiHornjoserbsceMagyarÍslenskaItaliano日本語Basa Jawaქართული한국어КыргызчаLatinaLietuviųLatviešuМакедонскиBahasa MelayuPlattdüütschNederlandsNorsk nynorskNorsk bokmålOccitanPolskiPortuguêsRomânăРусскийSrpskohrvatski / српскохрватскиSimple EnglishSlovenčinaСрпски / srpskiSvenskaTürkçeУкраїнськаOʻzbekcha/ўзбекчаVènetoTiếng ViệtVolapükWinaray中文	Wysig skakels	Die bladsy is laas op 31 Oktober 2014 om 10:43 bygewerk.